ועדת העבודה, הרווחה והבריאות, כנסת 15, פרוטוקול מספר 68, 2000-01-25 10:00

דוד טל: בוקר טוב, רבותי, אני מתנצל על האיחור.

דוד טל: אני פותח את ישיבת ועדת העבודה, הרווחה והבריאות של הכנסת, כשעל סדר היום הצעת חוק שירות הקבע בצבא הגנה לישראל (גמלאות) (תיקון מס' 12), תש"ס.

דוד טל: סגן אלוף אילן לוין, בבקשה אדוני, תציג.

אילן לוין: התיקון הזה הוא בעקבות ובהתאמה לתיקון שחל בחוק שירות המדינה (גמלאות) .

אילן לוין: התיקון מאפשר לאלמנה שנישאה ופקעו נישואיה, תוך פרק זמן של עד עשר שנים, לחזור ולקבל קצבה במקום עד חמש שנים, מה שהיה עד התיקון.

יוסי גורדון: משווים את מה שיש במדינה לחוק שירות הקבע.

יוסי גורדון: החוק מדבר על זה.

משה בוטון: לא, היה חוק משפחות חיילים שהשתתפו במערכה.

משה בוטון: זה לא אותו דבר מפני שאיש קבע הוא כמו עובד מדינה רגיל.

איוב קרא: אם אישרת שם תאשר גם פה.

אילן לוין: היה לאחרונה תיקון בחוק שירות המדינה (גמלאות) ואנחנו באים ורודפים את אותו תיקון בעניין חוק שירות הקבע.

דוד טל: יש מישהו פה שיש לו השגות לגבי הנושא הזה?

משה בוטון: אדוני היושב ראש, בכנסת הקודמת אישרנו את תיקון חוק שירות המדינה (גמלאות), שבו הגדלנו מחמש לעשר שנים, כפי שזה בביטוח לאומי.

משה בוטון: עכשיו בחוק שירות הקבע הולכים בעקבות חוק שירות המדינה.

משה בוטון: יש פה התאמה של המערכות.

דוד טל: סגן אלוף לוין הוא נציג ועד העובדים?

אילן לוין: אני לא יודע מה אני, כי בצבא אין ועד עובדים.

אילן לוין: אני גם ההנהלה וגם הועד.

דוד טל: אני יודע.

דוד טל: טוב, רבותי, אם אין השגות אנחנו מאשרים את הצעת החוק הזו.